हार्ड डिस्क ड्राइव
डेटा भंडारण यन्त्र को उसकी भंडारण क्षमता और प्रदर्शन के आधार पर विश्लेषित किया जाता हैं। डेटा भंडारण यन्त्र की क्षमता बाइट्स में होती हैं। १०२४ बाइट को १ किलोबाइट कहा जाता है। उसी तरह से १०२४ किलोबाइट को १ मेगाबाइट कहा जाता है। १०२४ मेगाबाइट को १ गीगाबाइट कहते है और १०२४ गीगाबाइट को १ टेराबाइट कहा जाता है। डेटा भंडारण यन्त्र का पूरा भंडारण स्थान उपयोगकर्ता के लिए उपलब्ध नहीं होता क्यूंकि कुछ हिस्सा प्रचालन तन्त्र(ऑपरेटिंग सिस्टम) को रखने और कुछ और हिस्सा फाइल सिस्टम के लिए और कुछ हिस्सा संभवतः अंदरुनी अतिरेकता () गलती सुधारने और डेटा पुन:प्राप्ति के लिए होता है। आंकडों को लिखने वाले नोक(हेड) के पटरी तक पहुंचने के समय और पढ़ते वक़्त वांछित क्षेत्र के नोक के नीचे तक पहुंचने में लगने वाले समय और आँकड़ों के यन्त्र से आवागमन की गति के आधार पर प्रदर्शन क्षमता का निर्धारण किया जाता है।
मॉडुलन
एक सामान्य उदाहरण : एक टेलीफोन लाइन को श्रवण योग्य ध्वनि को स्थानांतरित करने के लिए डिज़ाइन किया गया है, उदाहरण के लिए एक टोन को लें, यह अंकीय बिट्स (शून्य और एक) नहीं है। कंप्यूटर इसीलिए टेलीफोन में मोडेम के जरिये संपर्क स्थापित कर सकता है, जो अंकीय बिट्स का प्रतिनिधित्व टोन, जिसे प्रतीक कहते हैं, के द्वारा करता हैं। अगर वहां चार विकल्प के प्रतीक हैं (एक संगीत वाद्ययंत्र जो चार अलग टोन, एक बार में एक ही उत्पन्न कर सकते हैं), पहला प्रतीक बिट सिक्वेंस 00 का प्रतिनिधित्व कर सकता है, इसी तरह दूसरा 01 को, तीसरा 10 और चौथा 11. अगर किसी मोडेम में 1000 टोन प्रति सेकेण्ड वाला संगीत बजता है, तो इसका प्रतीक दर 1000 प्रतीक/प्रति सेकेण्ड, या बॉड होगा. चूंकि इस उदाहरण में हरेक टोन दो अंकीय बिट्स वाला एक मैसेज का प्रतिनिधित्व करता है, इसलिए बिट दर प्रतीक दर का दुगुना यानि 2000 बिट्स प्रति सेकंड होता है।